अच्छे जीवन का अर्थ अब किसी बड़े उद्देश्य के लिए समर्पित जीवन न होकर अधिकाधिक भोग-विलास में बिताया जीवन होता जा रहा है। अच्छा खाना-पीना, अच्छा पहिनना-ओढऩा,अच्छा दिखना-दिखाना ,देश-विदेश के सैर-सपाटे,आधुनिकतम आरामदेह उत्पादों का मजा लेने में समर्थ होना यही अब अच्छे जीवन की परिभाषा होती जा रही है। एक दिन तो इस दुनिया से जाना ही है ; अत: जब तक जीना है तब तक क्यों न सुख से जिएं- यही भोगवादी सोच आज आम भारतीय के कार्यकलापों को नियंत्रित करने लगा है।